Mogherini: Zhvillime inkurajuese në Mitrovicë
Shefja e politikës së jashtme të BE-së, Federica Mogherini i cilësoi inkurajuese zhvillimet që çuan në rrënimin e një muri të ngritur nga autoritetet lokale serbe në veriun e Mitrovicës
Shefja e politikës së jashtme të Bashkimit Evropian, Federica Mogherini është shprehur e inkurajuar të hënën me zhvillimet në Mitrovicë ku të dielën u rrënua një mur i ngritur në dhjetor nga autoritetet lokale serbe në atë pjesë të Kosovës. Zonja Mogherini para fillimit të mbledhjes së ministrave të jashtëm të shteteve anëtare të Bashkimit Evropian në Bruksel tha se " Rrënimi i murit pasoi një marrëveshje ndërmjet qeverisë në Prishtinë dhe autoriteteve lokale ne Mitrovicë, të ndërmjetësuar nga ambasada amerikane në Prishtinë dhe zyra e Bashkimit Evropian. Autoritetet lokale serbe në Mitrovicë thanë se të martën pritet të fillojë ndërtimi i një strukture të re prej betoni në zonën e këmbësorëve dhe se kjo është pjesë e një marrëveshjeje të arritur në bisedimet Kosovë Serbi për revitalizimin e urës kryesore mbi lumin Ibër. Kryeministri i Serbisë, Aleksandër Vuçiç, tha se me marrëveshjen për murin është ruajtur paqja, ndërsa akuzoi sic tha shqiptarët që po duan ta përjashtojnë Beogradin nga mbrojtja e serbëve. Autoritetet në Kosovë thonë se me rrënimin e murit është zgjidhur një problem i brendshëm me përkrahje ndërkombëtare. Kryetari i Parlamentit të Kosovës, Kadri Veseli tha pas mbledhjes së kryesisë së parlamentit të hënën se nuk do të ketë më mure të ngritura dhe se sipas tij projekti i ri do të jetë në përputhje me ligjet e Kosovës. tha zoti Veseli. Por, partitë opozitare i kritikuan institucionet vendase për mënyrën e trajtimit të murit të rrënuar. Driton Çaushi nga Lëvizja Vetëvendosje shprehu shqetësimet për siç tha veprimet e fundit në veri të vendit. tha zoti Çaushi. Ndërsa, shefi i grupit parlamentar të Aleancës për Ardhmërinë e Kosovës, Pal Lekaj, kritikoi institucionet për marrëveshjen e arritur me autoritetet komunale në veri. tha zoti Lekaj. Çështja e murit kishte nxitur debate dhe pakënaqësi të shumta për më shumë se dy muaj. Autoriteteve dhe partitë politike në Kosovë ngritjen e këtij muri e patën cilësuar si një veprim që bie ndesh me marrëveshjen për liri të lëvizjes në qytetin e ndarë në dy pjesë, në veriun me shumicë serbe dhe jugun me shumicë shqiptare, ndërsa për rrënimin e tij ishte miratuar edhe një rezolutë nga Parlamenti i Kosovës. Autoritetet lokale serbe në veriun e Mitrovicës vazhdimisht thanë se muri është pjesë e një projekti për ndërtimin e një shëtitoreje dhe se nuk synonte ndarje të qytetit. Marrëveshja për lëvizje të lirë që është arritur ndërmjet Kosovës dhe Serbisë me ndërmjetësimin e Bashkimit Evropian bëri të mundur që në gusht të vitit të kaluar të fillojnë punimet për zhbllokimin e urës. Bashkimi Evropian ka investuar 1.2 milion euro për revitalizimin e saj. Ura qendrore mbi lumen Ibër ishte mbajtur mbyllur nga serbët lokal që nga muaji korrik i vitit 2011 në shenjë kundërshtimi ndaj ndërhyrjes së forcave të posaçme të policisë së Kosovës për të vënë nën kontroll vendkalimet kufitare ndërmjet Kosovës e Serbisë në veri. Ngritja e murit, që u pasua nga arrestimi i ish kryeministrit të Kosovës, Ramush Haradinaj në bazë të një urdhër arresti serb si dhe ndalimi i hyrjes në Kosovë të një reni nga Serbia me mbishkrime kundër pavarësisë së Kosovës, çuan në tensione të larta ndërmjet të dyja palëve. Bashkimi Evropian organizoi dy takime në nivelin më të lartë politik ndërmjet Kosovës dhe Serbisë në Bruksel, por deri të dielën nuk shiheshin shenja të uljes së tensioneve me gjithë zotimet e të dyja palëve. Zhvillimet rreth murit mund të shënojnë një hap të ri në marrëdhëniet edhe ashtu të vështira ndërmjet Kosovës dhe Serbisë.